Na osnovu člana 64.Zakona o privatnom obezbeđenju („Službeniglasnik RS”, br. 104/13 i 42/15),

Ministar unutrašnjih poslova donosi

**PRAVILNIK**

 **o sadržini, izgledu i načinu upotrebe legitimacije službenika privatnog obezbeđenja**

"Službeni glasnik RS", br.3 od 15.januara 2016, 30 od 25. aprila 2019.

Član 1.

Ovim pravilnikom uređuju se sadržina, izgled i način upotrebe legitimacije službenika privatnog obezbeđenja (u dalјem tekstu: legitimacija).

**Obrazac legitimacije**

Član 2.

Obrazac legitimacije iz člana 1.ovog pravilnika, izrađen je od materijala na bazi polikarbonata, ID-1 formata, dimenzionih i fizičkih karakteristika u skladu sa preporukama standarda ISO/IEC 7810.

Obrazac legitimacije treba da poseduje fizičke karakteristike koje zadovolјavaju metode testiranja opisane u standardu ISO/IEC 10373-1.

Zaštitni elementi na obrascu legitimacije su mikrotekst, specijalni raster, gijoš linije, medal efekat, DOVID element i nevidlјiva štampa koja fluorescira pod UV svetlom (u obliku grba RepublikeSrbije).

**Sadržaj legitimacije**

Član 3.

Obrazac legitimacije službenika obezbeđenja na prednjoj strani sadrži:

1) prikaz zastave RepublikeSrbije;

2) mali grb Republike Srbije, štampan u izvornim bojama;

3) tekst „RepublikaSrbija”;

4) tekst „LEGITIMACIJA SLUŽBENIKA PRIVATNOG OBEZBEĐENјA”;

5) fotografiju službenika obezbeđenja, dimenzija 22 mm h 28,5 mm;

6) kinegram;

7) ime i prezime imaoca legitimacije;

8) evidencioni broj;

9) datumi zdavanja;

10) naziv organa koji je izdao legitimaciju;

11) rok važenja;

12) aplikaciju sa natpisom ,,SECURITY”.

Član 4.

Obrazac legitimacije na poleđini sadrži:

1) tekst,,imalac legitimacije primenjuje ovlašćenja propisana Zakonom o privatnom obezbeđenju.”;

2) serijski broj legitimacije.

Obrazac legitimacije (Obrazac) je plave boje i odštampan je uz ovaj pravilnik i čini njegov sastavni deo.

**Upotreba legitimacije**

**Član 5.\***

**Službenik privatnog obezbeđenja za vreme obavlјanja poslova privatnog obezbeđenja legitimaciju nosii staknutu na prednjoj spolјnoj strani uniforme ili odela, okačenu u visini grudi.\***

**Službenik privatnog obezbeđenja, kada vrši poslove fizičkog obezbeđenja lica, mora sa sobom nositi legitimaciju i dužan je da se predstavi građaninu prema kome primenjuje ovlašćenja, osim ako bi to moglo ugroziti život i telo službenika privatnog obezbeđenja ili lica koje obezbeđuje.\***

**Prilikom predstavlјanja, službenik privatnog obezbeđenja legitimaciju drži u ruci i pokazuje je tako da građanin može da pročita tekst na legitimaciji i vidi fotografiju.\***

\*Službeni glasnik RS, broj 30/2019

**Zamena legitimacije**

Član 6.

Zamena legitimacije vršise u slučaju:

1) da je legitimacija oštećena ili dotrajala i da ne može služiti svojoj nameni;

2) ako nastanu promene u ličnom imenu;

3) da se lik službenika obezbeđenja bitno promen itako da ne odgovara fotografiji u legitimaciji.

**Nestanak, gubitak ili krađa legitimacije**

Član 7.

U slučaju nestanka, gubitka ili krađe legitimacije, službenik privatnog obezbeđenja je dužan pisanom izjavom o tome izvestiti poslodavca, a poslodavac nadležnu policijsku upravu, bez odlaganja.

Nova legitimacija izdaće se nakon što se izgublјena, ukradena ili na drugi način nestala legitimacija oglasi nevažećom u „Službenom glasniku RepublikeSrbije”.

Trošak oglašavanja u ,,Službenom glasniku Republike Srbije” snosi lice koje je podnelo zahtev za izdavanje nove legitimacije.

**Rok važenja**

Član 8.

Legitimacija se izdaje na period od 10 godina.

Član 9.

Ovaj pravilnik stupa na snagu osmog dana od dana objavlјivanja u „Službenom glasniku Republike Srbije”.

01 broj 11942/15-4

U Beogradu, 13.januara 2016. godine

Ministar,

dr **NebojšaStefanović,**s.r.

Obrazac

